REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/212-16

3. oktobar 2016. godine

B e o g r a d

ZAPISNIK

SA DEVETE SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 3. OKTOBRA 2016. GODINE

Sednica je počela u 15,00 časova.

Sednici je predsedavao dr Aleksandar Martinović, predsednik Odbora.

Sednici su prisustvovali članovi Odbora: Aleksandar Marković, Đorđe Milićević, Branka Stamenković i Petar Petrović.

Sednici su prisustvovali i zamenici članova Odbora: Marko Zeljug, zamenik Darka Laketića, Goran Nikolić, zamenik Dušice Stojković, Kovačević Borisav, zamenik Mome Čolakovića i Aleksandra Jerkov, zamenik Bojana Pajtića.

Sednici nisu prisustvovali članovi Odbora: Veroljub Matić, Darko Laketić, Katarina Rakić, Aleksandra Đurović, Dušica Stojković, Branimir Jovanović, Vojislav Šešelj, Nemanja Šarović, Momo Čolaković, Bojan Pajtić, Nenad Konstantinović i Nenad Čanak.

 Na predlog predsednika, Odbor je većinom glasova utvrdio sledeći

D n e v n i r e d:

1. Razmatranje ostavke koju je na funkciju narodnog poslanika podneo Andreja Mladenović (03 broj 118-2283/16 od 3. oktobra 2016. godine).

**Prva tačka dnevnog reda**: Razmatranje ostavke koju je na funkciju narodnog poslanika podneo Andreja Mladenović (03 broj 118-2283/16 od 3. oktobra 2016. godine)

Predsednik Odbora je upoznao članove i zamenike članova Odbora da je Andreja Mladenović podneo ostavku na funkciju narodnog poslanika, da je ostavka, u skladu sa zakonom i Poslovnikom overena kod javnog beležnika i predata na pisarnicu Narodne skupštine, kao i da je imenovanog služba Odbora, u skladu sa članom 198. stav 2. Poslovnika Narodne skupštine, pozvala da prisustvuje sednici.

Branka Stamenković, član Odbora, je upitala predsednika Odbora za razloge hitnosti sazivanja sednice.

Predsednik Odbora je ukazao da je razlog hitnosti potreba da se što pre popuni upražnjeno poslaničko mesto, da je praksa Odbora da se ostavke narodnih poslanika, bez obzira kojoj poslaničkoj grupi pripadaju, razmatraju u kratkom vremenskom periodu, kako bi se u najkraćem roku otpočelo sa procedurom popune upražnjenog poslaničkog mesta da bi sastav parlamenta odgovarao izbornoj volji građana.

Odbor je, na predlog predsednika, većinom glasova usvojio i Narodnoj skupštini podneo sledeći

I Z V E Š T A J

 Odbor je utvrdio da je podnošenjem ostavke narodnog poslanika Andreje Mladenovića, izabranog sa Izborne liste ALEKSANDAR VUČIĆ - SRBIJA POBEĐUJE, nastupio slučaj iz člana 88. stav 1. tačka 2. Zakona o izboru narodnih poslanika, u kome se podnošenje ostavke navodi kao jedan od razloga za prestanak mandata narodnom poslaniku pre isteka vremena na koje je izabran, te predlaže da Narodna skupština, u smislu člana 88. st. 3. i 4. istog zakona, konstatuje prestanak mandata imenovanom narodnom poslaniku.

 Na taj način omogućava se izbor novog narodnog poslanika, putem dodeljivanja mandata drugom kandidatu sa navedene izborne liste, u skladu sa članom 92. Zakona o izboru narodnih poslanika.

 Za izvestioca Odbora na sednici Narodne skupštine određen je dr Aleksandar Martinović, predsednik Odbora.

\*\*\*

Sednica je završena u 15,10 časova.

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

Svetlana Dedić dr Aleksandar Martinović